Проект

Д О Г О В О Р
ЗА ОБЩЕСТВЕНА ПОРЪЧКА

№ _____________

Днес, _______________2015 г. в гр.София на основание на основание чл. 101е от ЗОП във връзка с утвърден протокол от __________ г. по чл. 101г, ал. 4 от ЗОП беше сключен този договор между:

1. „СПЕЦИАЛИЗИРАНИ БОЛНИЦИ ЗА РЕХАБИЛИТАЦИЯ – НАЦИОНАЛЕН КОМПЛЕКС”  ЕАД, ЕИК 130344823, гр.София, община Столична, район Средец, бул. „Васил Левски” №54, представлявано от Плумелина Мичева – прокурист и Анета Гиздова – главен счетоводител, наричано за краткост ВЪЗЛОЖИТЕЛ, 

и 

2. …………………………………………………………….. наричан за краткост ИЗПЪЛНИТЕЛ.
I. ПРЕДМЕТ И СРОК НА ДОГОВОРА:
Чл.1. (1) Този договор урежда реда, условията и начините за заявяване от ВЪЗЛОЖИТЕЛЯ и доставяне от ИЗПЪЛНИТЕЛЯ на спално бельо (артикули) съгласно Ценово предложение /Приложение № 1 – неразделна част от договора/ и Техническо предложение /Приложение № 2 – неразделна част от договора/ на ИЗПЪЛНИТЕЛЯ. 
(2) ВЪЗЛОЖИТЕЛЯТ има право да заявява количества съгласно нуждите си до достигане на лимит от 66 000 (шестдесет и шест хиляди) лева без ДДС в срок до 31.12.2015 г. при единични цени съгласно Приложение №1 – Ценово предложение.
Чл.2. Срокът на настоящия договор е до 31.12.2015 г., считано от датата на подписването му. 
II. ЦЕНИ И НАЧИН НА ПЛАЩАНЕ 
Чл.3. (1) ВЪЗЛОЖИТЕЛЯТ заявява необходимите му артикули чрез писмена заявка до ИЗПЪЛНИТЕЛЯ. Заявката може да бъде направена по факс на следния телефон _________________ или на е-майл адрес: ___________________.
Чл.4. (1) Единичните цени на артикулите, предмет на доставка по този договор са определени в Приложение № 1 и не могат да бъдат увеличавани за срока на договора. Изменения в предложените цени могат да настъпват единствено при условията на чл.43 от ЗОП.
(2) Максималната стойност на настоящия договор е до 66 000 (шестдесет и шест хиляди) лева без включен ДДС, включително транспортните разходи.
           Чл.5. ВЪЗЛОЖИТЕЛЯТ заплаща на ИЗПЪЛНИТЕЛЯ цената на заявените и получени артикули в срок до 10 (десет) дни от датата на подписване на приемо-предавателен протокол и издаване на оригинална данъчна фактура от страна на ИЗПЪЛНИТЕЛЯ.
Чл.6. (1) Плащането по чл. 5 се извършва от ВЪЗЛОЖИТЕЛЯ по банков път по следната банкова сметка на ИЗПЪЛНИТЕЛЯ:
БАНКА:________________
IBAN:__________________
BIC:____________________
III. МЯСТО, СРОК И НАЧИН НА ИЗПЪЛНЕНИЕ 
Чл.7. (1) ВЪЗЛОЖИТЕЛЯТ ще приемa заявените артикули в склад, осигурен от ИЗПЪЛНИТЕЛЯ, като последният е длъжен да осигури наличност на заявените видове и количества артикули в склада в срок от 3 (три) работни дни считано от датата на заявката до приемането им от представител на ВЪЗЛОЖИТЕЛЯ.

 (2) Всеки артикул, който се предава на ВЪЗЛОЖИТЕЛЯ, следва да бъде съпроводен със сертификат за качество и да бъде пакетиран и маркиран в оригинална опаковка на производителя, в съответния вид, количество и качество, отговарящо на съвременните стандарти  за качество на Европейския съюз и непротиворечащи на БДС. 
(3) Платовете, от които са изработени артикулите, маркирани в жълто в Приложение №3 - Технически спецификации, трябва да бъдат съпроводени с Протокол за  изпитване от Акредитирана изпитвателна лаборатория по текстил и багрила съгласно БДС EN ISO/IEC 17025 от ИА „БСА“ или еквивалент.
(4) Всеки артикул, който се предава на ВЪЗЛОЖИТЕЛЯ, следва да е съпроводен със сертификат или друг еквивалентен документ от производителя, доказващ че артикулът не съдържа забранени или вредни за човешкото здраве вещества, съгласно OEKO-TEX STANDARD 100 или еквивалентeн.

Чл.8. Рискът от случайното погиване или повреждане на заявените артикули преминава върху ВЪЗЛОЖИТЕЛЯ от момента на приемането им, което се удостоверява с подписването на приемо-предавателен протокол от страните.

Чл.9. При приемане на артикулите ВЪЗЛОЖИТЕЛЯТ преглежда състоянието, количеството и качеството им и при установяване на явни недостатъци и/или несъответствия със заявените артикулите ги рекламира веднага на представителя на ИЗПЪЛНИТЕЛЯ. ВЪЗЛОЖИТЕЛЯТ може да откаже да приеме артикул, който е некачествен, не съответства на заявката, или не съответства на Приложение № 2.
Чл.10. (1) При установяване на недостатъци и дефекти по заявените и получени артикули, както и несъответствия в тяхното количество и вид, които не са могли да бъдат открити при обикновения начин на приемане ВЪЗЛОЖИТЕЛЯТ има право да уведоми писмено ИЗПЪЛНИТЕЛЯ в 7-дневен срок от откриването им и да поиска тяхното възстановяване или замяна. 
(2) В рекламацията по ал. 1 се посочват: номерът на договора, точното количество на получените артикули, основанието за рекламацията и конкретното искане на Възложителя.
Чл.11. При констатиране  на явни или скрити недостатъци ИЗПЪЛНИТЕЛЯТ е длъжен да ги отстрани за своя сметка до 3 работни дни от получаване на уведомление за рекламация, като предаде съответния артикул като качество и количество. 

Чл.12. ВЪЗЛОЖИТЕЛЯТ посочва оторизирани ЛИЦА ЗА КОНТАКТИ, които имат право да подписват счетоводните и други документи, както и да получават и проверяват предадените и приети артикули. Оторизираното лице полага оригинален подпис върху екземплярите от документите, оставащи за ИЗПЪЛНИТЕЛЯ. При  промяна на оторизираното лице ВЪЗЛОЖИТЕЛЯТ уведомява ИЗПЪЛНИТЕЛЯ своевременно или най-късно при подаването на следващата текуща заявка на ВЪЗЛОЖИТЕЛЯ.
IV. САНКЦИИ И НЕУСТОЙКИ
Чл.13. (1) В случай на неизпълнение на някое от срочните си задължения, произтичащи от този договор, ИЗПЪЛНИТЕЛЯT дължи на ВЪЗЛОЖИТЕЛЯ неустойка в размер на 0.5% (нула цяло и пет десети процента) на ден от стойността на неизпълненото в уговорените срокове задължение, както и обезщетение за пропуснатите ползи и причинените вреди в резултат на забавата или неизпълнението. 
(2) В случай на предсрочно прекратяване действието на договора по вина на ИЗПЪЛНИТЕЛЯ, ВЪЗЛОЖИТЕЛЯТ има право да получи неустойка в размер на 20% от стойността на договора.
(3) В случаите по ал.1 и ал.2 ВЪЗЛОЖИТЕЛЯТ може да прихване неустойката от дължимо плащане към ИЗПЪЛНИТЕЛЯ без допълнително да кани или уведомява ИЗПЪЛНИТЕЛЯ.
Чл.14. В случай на забава на плащанията от страна на ВЪЗЛОЖИТЕЛЯ, последният дължи неустойка в размер на 0.01 % (една стотна от процента) на ден върху стойността на забавеното плащане, но не повече от 5% от стойността му. 
V. ПРЕКРАТЯВАНЕ ДЕЙСТВИЕТО НА ДОГОВОРА 
Чл.15. Договорът може да бъде прекратен при следните условия: 

1. при изтичане срока на действието му по чл.2; 
2. при достигане на стойност на заявките 66 000 (шестдесет и шест хиляди) лева без ДДС преди изтичане срока на договора по чл.2
     
3. едностранно с писмено уведомление от ВЪЗЛОЖИТЕЛЯ – при неизпълнение от страна на ИЗПЪЛНИТЕЛЯ на 2 (две) заявки на Възложителя, включително при надлежно направена и неизпълнена от ИЗПЪЛНИТЕЛЯ рекламация;

4. в случай на забава от страна на ИЗПЪЛНИТЕЛЯ по направена заявка по този договор, продължила повече от 14 (четиринадесет) дни, включително забава за изпълнение на рекламация, продължила повече от 14 (четиринадесет) дни.
5. по взаимно съгласие между страните, изразено писмено.

6. при непредвидени обстоятелства, в резултат на които ВЪЗЛОЖИТЕЛЯТ не е в състояние да изпълнява своите задължения. 
Чл.16. Прекратяването на договора по каквато и да е причина не освобождава ИЗПЪЛНИТЕЛЯ от задълженията му по направената вече заявка, както и от задължението му за заплащане на натрупани до момента неустойки. 
VІ. ЗАКЛЮЧИТЕЛНИ РАЗПОРЕДБИ
Чл.17. Страните по този договор не могат да го променят или допълват, с изключение на възникване на обстоятелствата по чл. 43, ал. 2 от ЗОП.
Чл.18. (1) Страните посочват следните адреси за кореспонденция: 

За ВЪЗЛОЖИТЕЛЯ:  гр. София, бул. „Васил Левски“, № 54, тел. ____________, факс: ________________, e - mail: ________________, лице за контакти: ____________;
За ИЗПЪЛНИТЕЛЯ: гр. ____________________________________, тел. _____________, факс _______________, е-mail: __________________, лице за контакти _______________________

 (2) Всяка страна се задължава писмено да уведоми другата в случай на промяна на лицето или адресите по предходната алинея, в срок не по-късно от 7 дни. В противен случай всички съобщения, изпратени на посочените адреси, ще се считат за редовно връчени.
Чл.19. За всички неуредени въпроси във връзка с изпълнението и прекратяването на този договор ще бъдат прилагани съответните разпоредби на действащото българско законодателство, като споровете се уреждат чрез преговори, а при невъзможност за доброволно разрешаване на спора – по съдебен ред.
Приложения:

Приложение №1: Ценово предложение;
Приложение №2: Техническо предложение;

Приложение №3: Технически спецификации.
При сключването на този договор ИЗПЪЛНИТЕЛЯТ представи следните документи:
_________________________________________________________________________________________________________________________________________________________________________________________________________________________________


Договорът е съставен и подписан в два еднообразни екземпляра – по един за всяка от страните.
ЗА ВЪЗЛОЖИТЕЛЯ:  



ЗА ИЗПЪЛНИТЕЛЯ:

/Плумелина Мичева/ 



/_____________________/
/Анета Гиздова/
